এইচ এম আকতার : রাজধানীর হাজারীগের ট্যানারি পল্লীতে নেমে এসেছে হতাশা। পুঁজি হারিয়ে রাস্তায় অবস্থান নিয়েছে হাজারিবাগের এসব ট্যানারি মালিকরা। একইভাবে হাজার হাজার শ্রমিক তাদের বন্ধ হওয়া কারখানার সামনে বসে রয়েছে। তাদের আর কর্মসংস্থান হবে কিনা তা জানেনা ট্যানারি শ্রমিকরা। বিশেষ করে যে ৪৫টি ট্যানারি মালিক সাভারে কোন প্লট বরাদ্দ পায়নি তাদের অবস্থা কি হবে তা জানেনা কেউ। এতে প্রায় হাজার কোটি টাকার বিনিয়োগ ধ্বংস হয়ে যাবে বলে মনে করছে সংশ্লিষ্টরা। বেকার হয়ে পড়েছে প্রায় ১৫ হাজার শ্রমিক। এসব ব্যবসায়ীদের দাবি এ শিল্পকে টিকিয়ে রাখতে সাভারে তাদের নামে প্লট বরাদ্দ দেয়া।